Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 74/2002. (VIII. 15.) FVM—KüM—PM együttes rendelethez
Paragraph Index: 1085

5. A pályázóknak a megpályázott mennyiség után tonnánként ötszáz forint letéti díjat kell fizetniük a 10032000- 00281629-20000002 számú Agrárintervenciós Központ letéti számlájára. A befizetés, illetve a visszautalás kizárólag pénzintézeti átutalással történhet. A pályázónak az átutalási megbízáson a bank által elõírt adatokon kívül a „Közlemény” rovatban fel kell tüntetnie a pályázó nevét, adószámát és e rendelet számát. A letéti díj átutalását igazoló banki dokumentum csatolása nélkül a pályázat érvénytelen. A letéti díj összegét — amennyiben a pályázó írásban másként nem rendelkezik — harminc napon belül az AIK a pályázó részére visszautalja, amennyiben a pályázat nem felel meg a meghatározott feltételeknek, illetve a pályázat a rendelkezésre álló keret kimerülése után érkezik be. Arányos visszaosztás esetén az igényelt és az elfogadott mennyiség különbözetére esõ letéti díj összegét szintén harminc napon belül a pályázó részére az AIK visszautalja.

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes